《东门行》
明代·胡应麟

出东门，步且吁，时世混浊难共居。我欲乘长风，东游扶桑西瑶池。

挥首向容成，亿万不相疑。归来告妻子，牵衣蹬足长歔欷。

长歔欷，上有垂白亲，下有黄口儿。孔雀东南飞，十步五步不相离。

君今独行安所之，君今独行安所之。不如守穷巷，鸡鸣狗吠相因依。

不见伯夷叔齐，采西山蕨薇。荣名被百世难等夷。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。